Oberta l'exposició 'Entre líneas' fins al 27 d'octubre
13 d’octubre 2023

![](/media/zc3bwhl0/img_6129_c.jpg?width=850&height=691.1036036036036)

La pintora Estefanía Serrano presenta una exposició de quadres d'abstracció geomètrica amb el títol _Entre líneas_. Esta exposició està organitzada pel departament de Cultura dins de la programació de tardor i es pot visitar fins al 27 octubre, a la Casa Municipal de Cultura (carrer Progrés, 9), de dilluns a divendres de 10 a 13 hores i de 16 a 21 hores.

La regidora de Cultura, Ana María Quesada, ha visitat l'exposició i ha recordat que la pintora ha sigut alumna de l'IES Clot del Moro: «**En el departament de Cultura donem suport a la creació local al mateix temps que veiem amb orgull com revertix en la nostra societat l'aprenentatge rebut en un dels nostres instituts**». A més, ha ressaltat la joventut i excel·lència de l'artista: «**Malgrat la seua joventut ja té galerista i el seu treball em transmet tranquil·litat i assossec, al mateix temps que mostra un estil molt marcat a l'hora de triar i exposar les seues obres**».

Estefanía Serrano ha explicat el treball que ha desenvolupat en estes obres: «**Un aspecte destacat del projecte va ser el treball amb el concepte de “no colors” proposat per Mondrian, donant protagonisme al blanc i negre i delimitant els plans mitjançant el mateix suport, el lli. Això va permetre explorar noves perspectives en l'abstracció geomètrica**».

![](/media/jy3lrimj/img_6135_c.jpg?width=850&height=637.5)

Estefanía Serrano, nascuda a Altura en 1999, és una jove artista plàstica i visual, exalumna de l'IES Clot del Moro, i graduada en Belles Arts per la Universitat Politècnica de València. A través de la pintura, planteja diferents punts de vista sobre la geometria i el color dins del pla artístic contemporani.

![](/media/uv0mzjsy/img_6136_c.jpg?width=637.5&height=850)

L'artista ha exposat en Feria MARTE, Galería Cuatro, El Corte Inglés València, i la Facultat de Belles Arts UPV, entre altres, i ha rebut reconeixements com en el Certamen Nacional Jóvenes Artistas Galería Cuatro (2021), el Premio Arte Joven Ciudad de Segorbe (2022), el III Premi Art Emergent Interactiu InfinityArt - El Corte Inglés (2023), el Premi Fundació Victoria Cano i Alejandro Agustín (2023) i el Premi Artista Jove Manolo Valdés Comunitat Valenciana (2023).

![](/media/230ph431/img_6138_c.jpg?width=850&height=323.536036036036)

*   [](http://www.facebook.com/sharer.php?u=https://aytosagunto.es/va/actualitat/oberta-l-exposicio-entre-lineas-fins-al-27-d-octubre/ "Facebook")
*   [](http://twitter.com/share?url=https://aytosagunto.es/va/actualitat/oberta-l-exposicio-entre-lineas-fins-al-27-d-octubre/ "Twitter")
*   [](https://www.linkedin.com/shareArticle?url=https://aytosagunto.es/va/actualitat/oberta-l-exposicio-entre-lineas-fins-al-27-d-octubre/ "Linked In")
*   [](mailto:?body=https://aytosagunto.es/va/actualitat/oberta-l-exposicio-entre-lineas-fins-al-27-d-octubre/)